钦定古今图书集成/明伦汇编/闺媛典/第109卷 > 皇清十五 > 杨月兰妻解氏
## 钦定古今图书集成/明伦汇编/闺媛典/第109卷 > 皇清十五 > 杨月兰妻解氏

按《山西通志》：“解氏，杨月兰妻。秉性贞淑，动循礼法。比邻董胎子为月兰表侄，素往来其家，以至亲畜之。一日，月兰行贩于外，氏独居，董胎子乘夜强奸，解氏举凳揕之，胎子夺凳还击氏身无完肤，血渍墙屋，犹大骂不绝。胎子遂以刀断其头而遁。事明，伏法。县令表其墓，为文祭之。”